รัฐบาลไทย-ข่าวทำเนียบรัฐบาล-ดีอีเอส เปิดสถิติ 15 ปัญหาซื้อขายทางออนไลน์ในรอบปี 64
วันศุกร์ที่ 21 มกราคม 2565
ดีอีเอส เปิดสถิติ 15 ปัญหาซื้อขายทางออนไลน์ในรอบปี 64
ดีอีเอส เปิดสถิติ 15 ปัญหาซื้อขายทางออนไลน์ในรอบปี 64
“เนวินธุ์”ผู้ช่วยรมว.ดีอีเอสเปิดข้อมูลจากศูนย์ช่วยเหลือและจัดการปัญหาออนไลน์1212 OCCมัดรวม15ปัญหาซื้อขายทางออนไลน์ในรอบปี64พบส่วนใหญ่มาจากการซื้อขายผ่านช่องทางเฟซบุ๊ก82.1%
นายเนวินธุ์ช่อชัยทิพฐ์ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวว่าศูนย์ช่วยเหลือและจัดการปัญหาออนไลน์1212 OCCได้สรุปสถิติรูปแบบการฉ้อโกงสําหรับปัญหาการซื้อขายทางออนไลน์ในรอบปี2564พบว่าแบ่งประเภทได้15เรื่องโดยช่องทางการซื้อขายที่ถูกร้องเรียนมากที่สุดคือเฟซบุ๊กมีสัดส่วนถึง82.1%ตามมาด้วยเว็บไซต์อินสตาแกรมแพลตฟอร์มอี-มาร์เก็ตเพลสไลน์ทวิตเตอร์และยูทูบตามลําดับซึ่งความเสียหายที่พบบ่อยคือสินค้าไม่ตรงปกไม่ได้รับสินค้าสินค้าชํารุดเป็นต้น
สําหรับรูปแบบการฉ้อโกงในการซื้อขายสินค้าทางออนไลน์ประกอบด้วย1.การซื้อสินค้าแบบผ่อนชําระมักเกิดเหตุกับสินค้าราคาสูงเช่นทองคําโทรศัพท์มือถือ2.การกดดันให้โอนเงินมิจฉาชีพมักแฝงตัวขายสินค้าบนแพลตฟอร์มอี-มาร์เก็ตเพลสซึ่งเป็นที่นิยมและกดดันให้ลูกค้าโอนเงินทันทีโดยอ้างว่าสินค้ามีน้อยและมีลูกค้ารายอื่นกําลังสนใจ3.ใช้สถานการณ์Hot issueเป็นช่องการฉ้อโกงโดยเฉพาะการแพร่ระบาดของโควิดมีการหลอกขายแอลกอฮอล์หน้ากาอนามัยเครื่องวัดค่าออกซิเจนชุดตรวจATKเป็นต้นและล่าสุดขยายมาถึงสินค้ายอดนิยมยุคNew normalได้แก่ต้นไม้ด่าง
4.การฉ้อโกงผ่านSocial Mediaสินค้าที่พบปัญหานี้ส่วนใหญ่เป็นสินค้าแบรนด์เนมและมีมูลค่าความเสียหายสูง5.การแลกเปลี่ยนสิ่งของผ่านAppแลกเปลี่ยนสิ่งของส่วนใหญ่ไม่ได้รับตามที่ตกลงกันไว้และถูกบล็อกช่องทางการติดต่อหลังจบการแลกเปลี่ยน6.การซื้อสินค้าจากแพลตฟอร์มต่างประเทศโดยสั่งซื้อสินค้านําเข้าผ่านแพลตฟอร์มด้านนี้โดยตรงแต่ได้รับสินค้าชํารุด
7.การซื้อสินค้าแบบPre-orderโอนเงินแล้วไม่ได้รับสินค้า8.การถูกฉ้อโกงจากวิธีเก็บเงินปลายทางได้รับสินค้าปลอม9.การแอบอ้างเป็นตัวแทนจําหน่ายสินค้าพบบ่อยคือสินค้าในกลุ่มเครื่องใช้ไฟฟ้าและโทรศัพท์มือถือ แต่เมื่อโอนเงินแล้วไม่ได้รับสินค้า10.การใช้บัญชีที่สวมรอยหลอกลวงให้โอนเงิน11.พนักงานขนส่งสินค้าติดต่อให้ชําระเงินค่าสินค้าอ้างว่ามีสินค้าที่ถูกจัดส่งมาจากต่างประเทศต้องชําระค่าธรรมเนียมก่อนรับสินค้า
12.การประมูลสินค้าผ่านเว็บไซต์เงื่อนไขคือผู้ประมูลจะต้องเติมเงินก่อนการประมูล แต่หลังจากเติมเงินทางแอดมินเพจ แจ้งว่าไม่สามารถประมูลได้โดยอ้างเหตุผลต่างๆและผู้เสียหายไม่ได้รับเงินที่โอนเติมเงินคืน13.การแจกสินค้าฟรีแต่เรียกเก็บเงินค่าจัดส่งโอนเงินแล้วไม่ได้รับสินค้า14.การซื้อสินค้าประเภทผลไม้ตามฤดูกาลและไม่ได้รับสินค้าตามที่ตกลงกันไว้และ15.การหลอกลวงจากการซื้อสินค้าประเภทเครื่องขุดเหรียญดิจิทัลได้รับของไม่ตรงกับที่ตกลงกันไว้
นายเนวินธุ์กล่าวว่าภาพรวมการรับเรื่องร้องเรียนผ่าน1212 OCCตลอดทั้งปีที่ผ่านมา
พบปัญหาร้องเรียนมากสุดคือปัญหาซื้อขายทางออนไลน์37,584เรื่อง(เฉลี่ย3,132เรื่อง/เดือน)และตามมาด้วย เว็บไซต์ผิดกฎหมาย11,476เรื่องปัญหาอื่นๆ/สอบถามข้อสงสัย3,200เรื่องภัยคุกคามไซเบอร์1,667เรื่องและข้อสงสัยด้านกฎหมายไอซีที421เรื่อง
ทั้งนี้เกือบ80%ของข้อร้องเรียนปัญหาซื้อขายสินค้าทางออนไลน์คือไม่ได้รับสินค้าและสินค้าไม่ตรงตามข้อตกลง/ไม่ตรงตามโฆษณาโดยประเภทสินค้าที่มีการร้องเรียรนมากสุดได้แก่อุปกรณ์ไอทีและสินค้าแฟชั่นครองสัดส่วนรวมกันเกือบ50%
“กรณีที่ประชาชนผู้บริโภคพบปัญหาจากการซื้อขายสินค้าออนไลน์สามารถร้องเรียนขอคําปรึกษาหรือแจ้งเบาะแสเข้ามาได้ที่ศูนย์ช่วยเหลือและจัดการปัญหาออนไลน์1212 OCCเพื่อเราจะประสานงานไปยังหน่วยงานที่เกี่ยวข้องเพื่อร่วมแก้ปัญหาโดยเร็วที่สุดโดยสามารถติดต่อผ่านช่องทางดังนี้สายด่วนโทร. 1212อีเมล์1212@mdes.go.thเว็บไซต์1212OCC.comเพจเฟซบุ๊ก:ข้อมูลข่าวสาร1212 OCCและสํานักงานสถิติจังหวัดทั่วประเทศ”นายเนวินธุ์กล่าว
***********